Το Μπαρβάτε (στα ισπανικά: Barbate) είναι δήμος και κωμόπολη που βρίσκεται στην επαρχία του Κάδιθ στην Ανδαλουσία. Βρίσκεται στις εκβολές του ποταμού Μπαρβάτε στον Ατλαντικό, πολύ κοντά στο ακρωτήριο Τραφαλγάρ, όπου διαδραματίστηκε η γνωστή ναυμαχία. Παραδοσιακή ασχολία των κατοίκων του είναι η αλιεία. Επίσης είναι γωστή για το γεγονός ότι διατήρησε μέχρι το 1998 το όνομα «Μπαρβάτε του Φράνκο», από τον ομώνυμο Ισπανό δικτάτορα, που άλλαξε με διάταγμα της κυβέρνησης της Ανδαλουσίας.